പൂവത്തൂര് ഇരിഞ്ചയം റൂട്ടില് പുതിയ ബസ് സര്വീസ് നെടുമങ്ങാട്:പുതിയ ബസ് സര്വീസ് ആരംഭിക്കുന്നതോടൊപ്പം റോഡുകളുടെ ശോചനീയാവസ്ഥയും സര്ക്കാര് പരിഹരിക്കുമെന്നും നെടുമങ്ങാട് നിയോജകമണ്ഡലത്തിലെ റോഡുകളുടെ ശോചനീയാവസ്ഥ പരിഹരിക്കാന് 15ന് കളക്ടറുടെ സാന്നിദ്ധ്യത്തില് അവലോകന യോഗം ചേരുമെന്നും മന്ത്രി ജി.ആര്.അനില് പറഞ്ഞു.നഗരസഭാ വൈസ് ചെയര്മാന് എസ്.രവീന്ദ്രന്റെ അദ്ധ്യക്ഷതയില് കൗണ്സിലര്മാരായ എം.രാജേന്ദ്രന് നായര്,ലേഖ വിക്രമന്,പുങ്കുമൂട് അജി,എല്.എസ്.ബീന എന്നിവര് പങ്കെടുത്തു.സ്വാഗത സംഘം ചെയര്മാന് എസ്.എസ്.ബിജു സ്വാഗതവും കണ്വീനര് പി.കെ.രാധാകൃഷ്ണന് നന്ദിയും പറഞ്ഞു.പൂവത്തൂര് ഇരിഞ്ചയം റൂട്ടില് അനുവദിച്ച പുതിയ ബസ് സര്വിസ് ഫ്ലാഗ് ഒഫ് ചെയ്യുകയായിരുന്നു മന്ത്രി.രാവിലെ 7:30 നും വൈകിട്ട് 5 നും കിഴക്കേക്കോട്ട നിന്ന് പേരൂര്ക്കട, കുടപ്പനക്കുന്ന്,കല്ലയം,ചെന്തുപൂര്,പൂവത്തൂര് വഴി ഇരിഞ്ചയം വരെയാണ് പുതിയ സര്വീസ് ഷെഡ്യൂള് ചെയ്തിട്ടുള്ളത്.